|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΤΡΙΚΑΛΩΝ****ΔΗΜΟΣ ΤΡΙΚΚΑΙΩΝ****Δ/ΝΣΗ ΟΙΚΟΝΟΜΙΚΩΝ****ΤΜΗΜΑ ΠΡΟΜΗΘΕΙΩΝ & ΑΠΟΘΗΚΩΝ****Ταχ. Δ/νση:** Ασκληπιού 18**Ταχ. Κωδ.:** 421 00**Πληρ:** Μαρία Μουργελά**Τηλ.:** 24313 51205**FAX:** 2431 3 51219**Email:** m.mourgela@trikalacity.gr |  | **Τρίκαλα , 15 / 03 / 2019** |
|  **Αριθ. Πρωτ. 7800**  |
| **Προς****Κάθε ενδιαφερόμενο****προμηθευτή** |
|   |  |   |

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ **ΥΠΟΒΟΛΗΣ ΠΡΟΣΦΟΡΑΣ**

**ΓΙΑ ΠΡΟΜΗΘΕΙΑ ΥΛΙΚΩΝ ΟΔΟΠΟΙΙΑΣ**

 Ο Δήμος Τρικκαίων θα προβεί στην απευθείας ανάθεση προμήθειας **υλικών οδοποιίας** για εργασίες οδοποιίας, ενδεικτικού προϋπολογισμού δαπάνης **4.984,80 € συμπεριλαμβανομένου του ΦΠΑ.**

 Η προμήθεια θα γίνει με απευθείας ανάθεση Δημάρχου, με κριτήριο κατακύρωσης τη χαμηλότερη τιμή σύμφωνα με την ισχύουσα νομοθεσία.

Παρακαλούμε τους ενδιαφερόμενους προμηθευτές, όπως υποβάλλουν την προσφορά τους σε κλειστό φάκελο, σύμφωνα με τις τεχνικές προδιαγραφές του Δήμου μέχρι και την **Τρίτη 19/3/2019 και ώρα 14:00**, στο Δήμο Τρικκαίων, Τμήμα Προμηθειών, (Ασκληπιού 18) 2ος όροφος, υπεύθυνη κ. Μαρία Μουργελά, τηλ. 24313-51205, e-mail: m.mourgela@trikalacity.gr. Η αποσφράγιση των προσφορών θα γίνει την **επομένη και ώρα 11:00** στο Δήμο Τρικκαίων, Τμήμα Προμηθειών, (Ασκληπιού 18) 2ος όροφος.

**Μαζί με την προσφορά τους οι ενδιαφερόμενοι θα πρέπει να υποβάλλουν :**

* **Υπεύθυνη Δήλωση** **του Ν. 1599/86 στην οποία θα δηλώνουν ότι:**

δεν συντρέχουν στο πρόσωπό τους οι λόγοι αποκλεισμού των **άρθρων 73 και 74 του Ν. 4412/*2016 (ΦΕΚ 147/08.08.2016 τεύχος Α’)****: Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ.*

***Ο συμμετέχων που θα προσφέρει τη χαμηλότερη τιμή, θα πρέπει να προσκομίσει στο Δήμο τα απαραίτητα δικαιολογητικά, ως αποδεικτικά στοιχεία όσων δηλώνει στην υπεύθυνη δήλωση, ήτοι:***

1. ***Πιστοποιητικό Ποινικού Μητρώου***

**Επισημαίνεται ότι στις περιπτώσεις:**

α) εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.) και ιδιωτικών κεφαλαιουχικών εταιρειών (Ι.Κ.Ε.), **αφορά τους διαχειριστές**,

β) ανωνύμων εταιρειών (Α.Ε.), **τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.**

1. **Υπεύθυνη Δήλωση του άρθρου 8 του ν. 1599/86, στην οποία θα δηλώνει τους ασφαλιστικούς φορείς, που είναι υπόχρεος να καταβάλλει εισφορές**

 (Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση)

***Το πιστοποιητικό ασφαλιστικής ενημερότητας*** *αφορά όλους της απασχολούμενους στην υποψήφια επιχείρηση, με οποιαδήποτε σχέση εργασίας, που είναι ασφαλισμένοι σε οποιοδήποτε ασφαλιστικό οργανισμό, και όχι μόνο τους εργαζόμενους. Αφορά και όσους είναι ασφαλισμένοι ως εργοδότες ή ελεύθεροι επαγγελματίες σε ασφαλιστικούς οργανισμούς (Γνωμ. ΝΣΚ 222/1998). Όταν πρόκειται για νομικά πρόσωπα (ανώνυμες εταιρείες, ΕΠΕ, ομόρρυθμες κ.λ.π.), το πιστοποιητικό ασφαλιστικής ενημερότητας αφορά την ίδια την εταιρεία (το νομικό πρόσωπο) και όχι τα φυσικά πρόσωπα που τη διοικούν ή την εκπροσωπούν (τα μέλη του διοικητικού συμβουλίου της ΑΕ, το διαχειριστή της ΕΠΕ κ.λ.π.), εκτός αν αυτά έχουν εργασιακή σχέση με την επιχείρηση (ΣτΕ 1607/2004 ΝοΒ 2005 σελ. 2042, ΣτΕ 4029/2006, ΣτΕ 794/2003, ΣτΕ ΕπΑν 71/2011, 6/2004, 326/2003)*

1. ***Ασφαλιστική & Φορολογική Ενημερότητα.***

 Οι τεχνικές προδιαγραφές, ενδεικτικός προϋπολογισμός και το έντυπο Οικονομικής Προσφοράς αποτελούν αναπόσπαστο μέρος της παρούσας πρόσκλησης .

Παρακαλούμε οι προσφορές να συμπληρώνονται στο έντυπο Οικονομικής Προσφοράς.

 **Ο Δήμαρχος Τρικκαίων**

 **Δημήτρης Παπαστεργίου**

**ΣΥΝΗΜΜΕΝΑ:**

1. Τεχνικές Προδιαγραφές-Ενδεικτικός Προϋπολογισμός
2. Έντυπο Οικονομικής προσφοράς